open-index/open-wikipedia-markdown huggingface dataset:
Halvor Eifring

**Halvor Bøyesen Eifring** (født 1960) er professor i moderne kinesisk ved Universitetet i Oslo.

Han har vært tilknyttet Universitetet i Oslo siden 1988, og tok sin doktorgrad i 1993 i Oslo med den språkvitenskapelige avhandlingen «Clause combinations in Chinese».

Han har vært på studie- og forskningsopphold ved Princeton University (1992), Taiwans nasjonale universitet (1995), Pekinguniversitetet (2000), Harvard University (2001), *Center for Chinese Studies*, ved *National Central Library* i Taiwan (2007), og ved National Tsing Hua University i Taiwan (2009).

Eifring var bestyrer ved Institutt for østeuropeiske og orientalske studier i perioden 1997–1999, er redaktør i kulturtidsskriftet Dyade, meditasjonslærer i Acem og har vært daglig leder i Acem Norge siden 2013. 

Hans faglige kompetanseområder omfatter blant annet kinesisk språk, kinesisk litteratur, med særlig interesse bl.a. for *[[Drømmen om det røde kammeret|Drømmen om de røde paleer]]*, språk og kultur, og kinesisk mentalitet og kultur. Eifring har redigert flere bøker med historiske, kulturelle og komparative perspektiver på meditasjon. En av disse, *The Power of the Wandering Mind – Nondirective meditation in science and psychology,* har 15 forskningsbaserte artikler med empiriske og analytiske perspektiver på Acem-meditasjon.
 
## Bibliografi
* *Clause Combination in Chinese*, Leiden: Brill 1995
* *Minds and Mentalities in Traditional Chinese Literature*, (Redaktør). Beijing: Culture and Art Publishing House 1999
* *Love and Emotions in Traditional Chinese Literature* (Redaktør). Leiden: Brill 2004
* *Studies in Chinese Language and Culture: Festschrift in Honour of [[Christoph Harbsmeier]]* (Redaktør, sammen med Christoph Anderl), Oslo: Hermes Academic Publishing 2006.
* *[[Zen (bok)|Zen]]* i serien Verdens Hellige Skrifter, 2007. (Redaktør, sammen med Mark Teeuwen og Vladimir Tikhonov)
## Referanser


## Eksterne lenker
*
Rafe de Crespigny

**Rafe de Crespigny** (fullt navn: *Richard Rafe Champion de Crespigny*; født 16. mars 1936 i Adelaide i Australia) er en emeritert sinolog ved *The China and Korea Centre* ved Australian National University i Canberra i Australia. Hans forskningsinteresser har vært kinesisk historie, geografi og litteratur i Han-dynastiets tid. Han er også internasjonalt kjent som en pioner innen oversettelsesarbeide og historiografi vedrørende historisk materiale fra de tre rikers tid i Kina.

Han er kanskje mest kjent for verket *Generals of the South*, som forteller om Sun-klanens fremvekst til makt og hvordan De tre riker ble til. 

## Verker i utvalg
* *The Last of the Han: being the chronicle of the years 181-220 AD as recorded in chapters 58–68 of the [[Tzu-chih t'ung-chien]] of [[Ssu-ma Kuang]]*. Canberra: Australian National University, Centre of Oriental Studies, 1969.
* «Universal Histories», i  Donald D. Leslie, Colin Mackerras, Wang Gungwu (red.): *Essays on the Sources for Chinese History* (s. 64-70). Columbia: University of South Carolina Press, 1973
* *Northern Frontier: The Policies and Strategy of the Later Han Empire*, Canberra, 1984
* *Emperor Huan*, Canberra, 1989
* *Later Han Civil Administration*, Canberra, 1989
* *Generals of the South*, Canberra, 1990
* ''To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang''. Volume 1.  Faculty of Asian Studies, The Australian National University, Canberra. 1996. ISBN 0-7315-2526-4.
* ''To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang''. Volume 2.  Faculty of Asian Studies, The Australian National University, Canberra. 1996. ISBN 0-7315-2536-1.
* *A Biographical Dictionary of Later Han to the Three Kingdoms (23-220 AD)* Leiden: Koninklijke Brill, 2007. ISBN 9004156054.

## Referanser


## Eksterne lenker
* Rafe de Crespignys Curriculum Vitae 
* Online-tilggjengelige verker av de Crespigny
Eriocrania sangii

***Eriocrania sangii*** er en sommerfugl som tilhører den familien purpurmøll (Eriocraniidae). Den er utbredt nord til Nordland i Norge.

## Utseende
En liten (vingespenn 9–15&nbsp;mm), purpurfarget møll med lyse flekker. Den kan kjennes på bakvingens avlange, hårlignende skjell, men arten kan ikke sikkert skilles fra *[[Eriocrania semipurpurella]]* på ytre utseende alene. Antennene er mørke og litt over halvparten så lange som forvingen. Hodet og forkroppen er kledt med mørkt brungrå, oppstående, hårlignende skjell. Forvingen er mer eller mindre purpurfarget, noen ganger blålig, ved en lys flekk ved bakkanten litt utenfor midten. Den kan ha et nettmønster dannet av lyse skjell hos hannen. Bakvingen er tynt skjellkledt, og skjellene i de innerste fire femdelene av vingen er smale og hårlignende. Larven er grønnlig grå med brun hodekapsel og noen uregelmessige, lyse flekker på forkroppen.

## Levevis
Som de fleste andre purpurmøll er denne arten knyttet til bjørk (*Betula* spp.). de voksne sommerfuglene flyr fra midten av april til slutten av mai, noe senere lengst i nord. de legger egg på bladspissene når bjørkas bladknopper springer ut. Larven utvikler seg i en flekk-mine i mai–juni.
 
## Utbredelse
Den er utbredt over nordlige, vestlige og østlige Europa. I Norge finnes den nord til Nordland. Den totale utbredelsen er noe usikker da arten er så lett å forveksle med *[[Eriocrania semipurpurella]].*

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 57–72. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eriocrania_sangii.html
* *Eriocrania sangii* på UK moths: https://web.archive.org/web/20081224222509/http://www.ukmoths.org.uk/show.php?bf=12
## Eksterne lenker
*
Kristian Fredrik Brøgger

**Kristian Fredrik Brøgger** (født 1. april 1878 i Ålesund, død 20. februar 1949 i Oslo) var en norsk advokat og sakprosaforfatter. 

## Bibliografi
* Lov og rett : norsk juridisk og rettsøkonomisk oppslagsbok, 1951 (med Wilhelm Keilhau)
* Ceylon var reisens mål, 1947
* Livskunstnere : glimt fra renessansen, 1945
* Trekk av kammermusikkens historie her hjemme, 1943
* Pengefyrsten, 1943
* Erotikk og politikk under den romerske republikk, 1942
* Romerske finansbaroner og kurtisaner på Ciceros tid, 1941
* Når aksjespekulationen raser i samfundet, 1938
* Praktisk-juridisk formularbok for hvermann, 1937
* Grei beskjed : juridisk-økonomisk leksikon for alle, 1935
* Loven i praksis : juridisk-økonomisk opslagsbok for hvermann, 1934
* Gullfeber: en advokats optegnelser fra siste jobbetid, 1932
* Aktiespekulasjon, børs- og samfundsliv i Rom for 2000 år siden, 1930
* Realkredittens organisasjon : en orientering i anledning av det nye hypotekinstitutt for næringslivet, 1928
* Kreditlivets utvikling og nutidens forretningsbanker, 2 b. 1926-1928 

## Eksterne lenker
*
Milano–Sanremo 2009

**Milano–Sanremo 2009** var den 100. utgaven av klassiker-monumentet Milano–Sanremo. Rittet ble arrangert over 298 km lørdag 21. mars, og fulgte samme rute som foregående år.

Milano–Sanremo er det første av monumentene, og blant forhåndsfavorittene var Daniele Bennati, Tom Boonen, Alessandro Petacchi og Thor Hushovd. Fjorårsvinner Fabian Cancellara og verdensmester Alessandro Ballan var forhindret fra å stille til start. Lance Armstrong var med i sitt første sykkelritt i Europa siden han la opp i 2005.

Etter nesten 30 mil endte rittet i en massespurt. Heinrich Haussler stakk fra feltet, men ble hentet inn igjen av Mark Cavendish som slo han på målstreken. Cavendish var på forhånd ikke blant de største favorittene fordi mange regnet med at han ville bli frakjørt på en av stigningene. Likevel vant 23-åringen det første monumentet han stilte til start i, og ble den tredje yngste vinneren i rittets historie.

## Deltagende lag
Disse lagene stilte til start i denne utgaven av rittet:

## Resultater

## Eksterne lenker
* 
* Milano Sanremo 2009
Svensk uppslagsbok

***Svensk uppslagsbok*** er en svensk encyklopedi som ble utgitt i to opplag mellom 1929 og 1955.

## Første opplag
Det første opplaget ble påbegynt i 1929 av Baltiska förlaget AB, men virksomheten ble i 1931 overtatt av selskapet Svensk uppslagsbok AB. Verket omfatter 30 bind og et tilleggsbind. Forordet i første bind er datert februar 1929.

Utgivelsen konkurrerte med Nordisk familjeboks tredje opplag (konsentrert, 1923–1937) og i forordet forklares dette på følgende måte:

Man påpekte som et viktig prinsipp at samtlige artikler var skrevet av fagfolk og signert.

## Andre opplag
Det andre opplaget ble oppgitt å være omarbeidet fra grunnen av og vesentlig utvidet. På hver side angis det til hvilket år opplysningene er oppdatert. Verket omfatter 32 bind, og utgivelsen foregikk fra 1947 til 1955. Selskapet Svensk uppslagsbok AB skiftet navn til Förlagshuset norden AB etter 1945.

## Utgaver
* 1. utgave, 30 bind, 1929–1939
* 2. utgave, 32 bind, 1947–1955
Arne Ekman

**Arne Bertil Gunnar Ekman** (1945–2025) var en svensk astronom, tidligere ansatt ved Uppsala astronomiska observatorium. 

Han var sjefredaktør for Nationalencyklopedin. Fra det trykte opplagets første bind (1989) står han oppført som redaksjonssekretær, og fra bind 13 (1994) til 20 (1996) som redaksjonssjef. 

Ekman var gift med Agnita Ekman, som arbeider i Nationalencyklopedins redaksjon som redaktør for emneområdet biologi.

## Referanser
T’oung Pao

***T'oung Pao*** (kinesisk: 通報, pinyin: *Tōngbào*), grunnlagt i 1890, er verdens første internasjonale tidsskrift for sinologi. Opprinnelig het det *T’oung Pao ou Archives pour servir à l’étude de l’histoire, des langues, la geographie et l’ethnographie de l’Asie Orientale (Chine, Japon, Corée, Indo-Chine, Asie Centrale et Malaisie)*. Det utgis i Leiden av forlaget Brill. 

De første utgiverne var sinologene Henri Cordier og Gustaaf Schlegel. Senere navngjetne utgivere av tidsskriftet omfatter blant annet Édouard Chavannes og Paul Pelliot. De nåværende utgivere (2009) er Pierre-Etienne Will (fra Collège de France i Paris) og Barend ter Haar (Universitetet i Leiden).

## Eksterne lenker
* Hjemmeside
François Gangloff

**François Gangloff** (født 11. juli 1898, død 16. mars 1979) var en fransk turner.

Han var med i et OL og et turn-VM. Under OL i 1924 fikk han to sølvmedaljer; i lagkonkurransen og i hopp på tvers. Hopp-sølvet delte han med sin landsmann Jean Gounot. Hans beste plassering under disse olympiske lekene, utenom disse medaljene, var 7.-plass i svingstang. Han kom på 23.-plass i den individuelle mangekampen.

I VM-sammenheng har han én medalje, bronse fra VM 1926 i Lyon.

Gangloff ble fransk mester i turn i 1925.

## Referanser


## Eksterne lenker
*
Burton Watson

**Burton Watson** (født 13. juni 1925 i New Rochelle i New York i USA, død 1. april 2017) var sinolog og oversetter av litteratur fra kinesisk og japansk.  

Watson underviste ved Columbia University, Stanford University og Kyoto University. 

Han oversatte *[[Lotussutraen|The Lotus Sutra]]*, *[[Vimalakīrtinirdeśa|Vimalakirti Sutra]]*, *[[Zhuangzi|Chuang Tzu]]: Basic Writings*, *[[Mozi|Mo Tzu]]: Basic Writings*, *[[Han Feizi|Han Fei Tzu]]: Basic Writings*, *[[Ryōkan]]: [[Zen]] Monk-Poet of [[Japan]]*, *[[Saigyo]]: Poems of a Mountain Home* og *The Columbia Book of Chinese Poetry: From Early Times to the Thirteenth Century*, *Records of the Grand Historian* (= Shiji, utvalg), *The [[Zuozhuan|Tso chuan]]* (= Zuozhuan, utvalg); alle er utgitt av Columbia University Press.

## Referanser


## Eksterne lenker
* Kort biografi
* Werke von Burton Watson in der Niedersächsischen Staats- und Universitätsbibliothek Göttingen
* Foto: Donald Keene (t.v.) og Burton Watson (t.h.)
Eugène Cordonnier

**Eugène Cordonnier** (født 16. november 1892 i Loos, død 3. januar 1967 i Bondy i Seine-Saint-Denis) var en fransk turner.

Han var med i to OL. Under OL i 1920 var han med på det franske laget som vant bronse i lagkonkurransen.

I neste OL, i 1924, fikk han en sølvmedalje; også denne gangen i lagkonkurransen. Individuelt fikk han bl.a. 8.-plass i hopp på tvers, 10.-plass i ringer og 11.-plass i bøylehest. Han kom på 21.-plass i mangekampen.

## Referanser


## Eksterne lenker
*
Jan Julius Lodewijk Duyvendak

**Jan Julius Lodewijk Duyvendak** (født 28. juni 1889 i Harlingen i Nederland, død 9. juli 1954 i Leiden) var en nederlandsk sinolog.

## Biografi
Etter filologiske studier Universitetet i Leiden orienterte han seg mot kinesisk språk under rettledning av Jan Jakob Maria de Groot. Årene 1910–1911 var han i Paris og studerte der under Édouard Chavannes og Henri Cordier. 

Årene 1912–1918 var han nederlandsk ambassadetolk i Beijing, og deretter fikk han en stilling ved Universitetet i Leiden i 1919. Han foretok en rekke oversettelser av kinesiske tekster, som for eksempel *[[Dao de jing]]*. Han oversatte også en kinesisk politikers dagbok om bokseropprøret, som senere har vist seg å være et falskneri iscenesatt av Edmund Backhouse. 

Under annen verdenskrig hjalp han personlig forfulgte jøder til å holde seg i skjul fra Det tredje rikes okkupasjonsmakt. 

Innen astronomien er Jan Julius Lodewijk Duyvendak kjent for å ha hjulpet sin landsmann Jan Oort med å oversette kinesiske dokumenter om en «gjestestjerne» i året 1054: Det dreide seg ifølge Oort antagelig om en supernova.

## Referanser
Vadbein

**Vadbein** og **vadhorn** er redskap som festes på båtripa for å redusere slitasjen under fisking med fiskesnøre eller line. Vadbeinet brukes spesielt ved pilking eller juksafiske. Hensikten med vadbeinet er å gjøre det lett å trekke snøret opp med en stor fisk, samt å unngå slitasje på fiskesnøret og båtripa; konstant dras snøret opp og slippes ned ved disse fiskemetodene. Vadbein gjør arbeidet arbeidet lettere.

*Vadhornet* var i bruk fra Rogaland og østover Skagerrak-kysten, også i Sverige. Det er laget av et kuhorn eller et bukkehorn, som festes med en pinne i båtripa. Hornet er hardt og glatt, et underlag som gir lite friksjon for et fiskesnøre. *Vadbeinet* har en rull av tre eller bein og er montert i en liten kasse som festes på båtripa. Rullen er montert på en aksling av jern, og akslingens ender står i lager av hardt materiale, f.eks. horn eller bein, noe som gir lite friksjon og lett gange. 

Vabein (i ulike varianter av ordet) med rull er kjent fra Rogaland til Finnmark.  

Vabein er et redskap som fremdeles brukes ved snøre og linefiske. Et moderne vabein kan ha rulle av tre, plast eller metall. 

Ordet *vadbein* er satt sammen av *vad* (av norrønt *vaðr*, *snøre* eller *line*) og *bein* som en skulle tro betyr det ordet høres ut som, nemlig bein fra et dyr. På samme måte som horn er bein et glatt hardt materiale som et fiskesnøre vil gli lett over. En annen mulig tolkning av bein er som i beining, (en tjeneste) - da blir betydningen et redskap som gjør snøret lett.  En arkeologisk underkelse ved UiT peker på at rullevabeinet trolig kom i bruk om lag år 1000, sammen med fiskesøkke av jern (jarstein); vabeinets funksjon var å minke slitasjen på snøret, men snøret ble også lettere å handtere. 

Nå svensk brukes betegnelsen *vadben* i anatomi, om en knokkel i mennesket.

## Referanser


## Eksterne lenker
* Søk vabein i DigitaltMuseum
* Vabein Museet Kystens arv
* Yrjar Heimbygdslag  - Bilde av bein brukt som vadbein.
College of Arms

**College of Arms** er den engelske heroldsmyndigheten. Den ble opprettet i 1484 av kong Rikard III av England. College of Arms har offentlig myndighet over heraldiske spørsmål i England, Wales og Nord-Irland. I Skottland hører disse spørsmål under et tilsvarende embete, Lord Lyon King of Arms. College of Arms utarbeider – på anmodning – også våpenskjold og flagg for myndigheter og private i andre land, særlig tidligere britiske kolonier. Ved siden av heraldiske spørsmål arbeider College of Arms med genealogi og registrerer slektstavler for britiske personer som ønsker det og betaler for det. 

Heroldsmyndigheten har ansvaret for en del seremonielle oppgaver knyttet til Storbritannias kongelige hoff, blant annet ved monarkens åpning av Det britiske parlamentet, kroning m.m. Når embetsmenn fra College of Arms deltar i seremonier, bærer de spesielle drakter, enten en våpenprydet, kort kappe («tabard») eller spesielle, fargerike uniformer. Til embetsdrakten hører en egen heroldsstav, og de såkalte «våpenkongene» (øverste ledere) har sin egen rangkrone.

Formelt er Earl Marshal kollegiets leder, mens den fremste av de tre våpenkongene, Garter King of Arms, i praksis leder institusjonen. De andre våpenkongene er Clarenceux King of Arms og Norroy and Ulster King of Arms. Kollegiet har dessuten seks herolder og fire persevanter – alle med egne embetsnavn. 

Virksomheten finansieres av avgifter som søkere må betale for å få nye våpen og heraldisk utstyr, samt for registrering av stamtavler og andre heraldiske og genealogiske oppdrag for offentlige og private.

## Litteratur
Richard Baker: «The Founding of the College of Arms», i *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences*, Oslo 2014,  ble utgitt av Slektshistorisk forlag i 2015, side 35 ff.

## Eksterne lenker
* College of Arms
Stephan Ladislaus Endlicher

**Stephan Ladislaus Endlicher** (født 24. juni 1804 i Pressburg i Østerrike-Ungarn, død 28. mars 1849 i Wien) var en  østerriksk botaniker.

## Liv og virke
Han begynte med å studere teologi, og mottok også de lavere vigsler som fører frem mot den katolske prestevielse. Men han brøt av, og fra 1828 arbeidet han ved det østerrikske nasjonalbibliotek med å reorganisere dokumentsamlingene. Samtidig studerte han naturhistorie, botanikk og østasiatiske språk: Han forfattet til og med en grunnleggende kinesisk grammatikk.

Endlicher var professor i botanikk ved universitetet i Wien. Hans største fortjeneste består i det av ham utarbeidede naturlige vekstsystem, framstilt i *Genera plantarum secundum ordines naturales disposita* (1836–50), og som vant bred anerkjennelse. Sammen med Franz Unger utgav han *Grundzüge der Botanik* (1843). 

**Endl.** er den offisielle autorforkortelsen. 

Foruten *Atlas von China nach der Aufnahme der Jesuitenmissionäre* (Wien 1843, 6 Hefte) og *Karte der Provinz Tche Kiang*, gav han en rekke verdifulle bisrag til eldre tysk og gammelklassisk litteratur og til ungarske historiekildeskrifter, som to diktstykker av Priscian (Wien 1828), bruddstykker av en gammeltysk oversettelse av Matteusevangeliet fra Mondseerfragmentene (sammen med Hoffmann von Fallersleben, Wien 1834; 2. Aufl., med Hans Ferdinand Maßmann, 1841), *Analecta grammatica* (Wien 1836) og *Anfangsgründe der chinesischen Grammatik* (Wien 1845).

## Verker i utvalg
* *Flora Brasiliensis*
* *Meletemata botanica* (zusammen mit Heinrich Wilhelm Schott). 1832.
* *Prodromus florae norfolkicae*. 1833.
* *Atakta botanica. Nova genera et species plantarum ...*. 1833–1835.
* *Nova genera ac species plantarum quas in regno chilensi, peruviano et in terra amazonica ...* (sammen med Eduard Friedrich Poeppig). 1835–1845.
* *Genera plantarum Secundum Ordines Naturales Disposita*. 1836–1850.
* «Bemerkungen über die Flora der Südseeinseln», i: *Ann. Mus. Wien* 1, s. 129-190, 1836.
* *Iconographia generum plantarum*. 1837–1841.
* *Grundzüge einer neuen Theorie der Pflanzenzeugung*. 1838. 	
* *Enchiridion botanicum ...*. 1841.
* *Grundzüge der Botanik*. Wien 1843 (sammen med Franz Unger).
* *Synopsis Coniferarum ...*. 1847.

## Referanser
Alan Suddick

**Alan Suddick** (født 2. mai 1944, død 16. mars 2009) var en engelsk profesjonell fotballspiller som spilte som høyre indreløper.

## Referanser
Perho

**Perho** er en kommune i landskapet Mellersta Österbotten i Finland. Den grenser til kommunene Vetil, Halso, Lestijärvi, Kinnula, Kivijärvi, Kyyjärvi, Alajärvi og Vindala. Kommunen er enspråklig finsk. Perho hadde .

## Referanser


## Eksterne lenker
*
Kelviå

**Kelviå** (finsk: *Kälviä*) er en tidligere kommune i landskapet Mellersta Österbotten i Finland. Kelviå kommune var enspråklig finsk.

Den 1. januar 2009 ble Kelviå, Lochteå og Ullava slått sammen med Karleby kommune. Ved sammenslåingen hadde Kelviå kommune et landareal på 670,67&nbsp;km² og  innbyggere per 31. desember 2008.

## Referanser




## Eksterne lenker
* ''Uppslagsverket Finland'', Kelviå
Ullava

**Ullava** er en tidligere kommune i det finske landskapet Mellersta Österbotten. Ullava var en enspråklig finsk kommune.

Den 1. januar 2009 ble Ullava, Kelviå og Lochteå slått sammen med Karleby kommune. Ved sammenslåingen hadde Ullava kommune et landareal på 162,50&nbsp;km² og  innbyggere per 31. desember 2008.

## Referanser
Haymans Green

***Haymans Green*** er et studioalbum av The Pete Best Band, gitt ut i 2008 av Lightyear Entertainment og distribuert i USA og Canada av EMI. Pete Best spiller trommer, og samskrev alle sangene. Anmeldelser av albumet var mikset, selv om de fleste anmeldelsene er enige om at albumet høres ut som om det er under innflytelse av The Beatles, et band som Pete Best en gang var medlem i fra 1960 og frem til 1962.

## Sporliste
Alle sanger er skrevet av Pete Best, Roag Best, Phil Melia og Paul Parry, unntatt hvor annet er angitt.
#«Come With Me» (Pete Best, Phil Melia & Paul Parry)
#«Step Outside»
#«Round and Round»
#«Grey River»
#«Gone»
#«Dream Me Home»
#«Everything I Want» (Pete Best, Phil Melia & Paul Parry)
#«Beat Street» (Pete Best, Phil Melia & Paul Parry)
#«Broken»
#«Red Light»
#«Haymans Green»

## Eksterne lenker
*
Richard Schirrmann

**Richard Schirrmann** (født 15. mai 1874 i Grunenfeld i Krets Heiligenbeil i Øst-Preussen, død 14. desember 1961 i Grävenwiesbach i Taunus) var en tysk lærer og den første pådriveren for den tyske ungdomsherbergebevegelsen. Hans engasjement førte til at det første ungdomsherberget ble opprettet i Altena i Nordrhein-Westfalen i Tyskland. Han er i dag æresinnbygger i blant annet Altena.

## Referanser
Marianne Hobæk Haff

**Eva Marianne Hobæk Haff** (født 1949) er en norsk filolog som er professor i fransk lingvistikk ved Universitetet i Oslo. Hun har også arbeidet ved universitetene i Trondheim og Kristiansand.

Hobæk Haff er cand.philol. (1975) og dr.philos. (1985) fra Universitetet i Oslo. Hun har også studert ved Institut d'études politiques de Paris. Hobæk Haff har skrevet en rekke artikler om fransk grammatikk og om forskjeller mellom fransk og norsk. Hun ble utnevnt til ridder av Republikken Italias fortjenstorden i 2006. 

Hun er enebarn og datter av forfatteren Bergljot Hobæk Haff, og mor til statssekretær Hilde Singsaas.

## Referanser


## Eksterne lenker
* 
* 
* UIO om Marianne Hobæk Haff
Kulepenn

En **kulepenn** er et moderne skrive- og tegneredskap. Den har en indre beholder med blekk, som overføres til underlaget ved hjelp av en rullende kule av messing, stål eller Wolframkarbid. Kulen er 0,7 – 1,2 mm i diameter. Kulepennen har erstattet fyllepennen som den mest brukte pennen til dagligdags skriving. 
Oppfinneren av den moderne kulepennen var den ungarske journalisten László Bíró i 1938.

I 1888 oppfant amerikaneren John J. Loud en forløper for kulepennen.
## Referanser
Killzone 2

***Killzone 2*** er et science fiction førstepersonsskytespill for PlayStation 3, utviklet av Guerrilla Games og utgitt av Sony Computer Entertainment Europe.

Dette er det tredje spillet i *[[Killzone]]*-serien som begynte på PlayStation 2 med Killzone og fortsatte på PlayStation Portable med **'. Spillet ble først annonsert på [[E3]] [[2005]], med en tech demo, mens det første gameplay opptaket ble vist to år senere på E3 [[2007]]. ''Killzone 2'' ble lansert over hele verden sent i [[februar]] [[2009]].

Spillet fikk gode kritikker og ble forhåndbestilt i over 1.1 millioner eksemplarer i Europa.

== Handling ==
To år etter den mislykkede Helghast-invasjonen av Vekta, blir en ISA-flåte ledet av [[oberst]] Jan Templar sendt for å angripe Pyrrhus, hovedstaden i Helghan. Deres mål går ut på å arrestere [[keiser]] Scolar Visari på grunn av [[krigsforbrytelser]]. Blant ISA-enhetene som deltar i angrepet er Alpha Squad, ledet av Jan Tempars gode venn Ricardo "Rico" Velasquez. [[Sersjant]] Tomas "Sev" Sevchenko, en veteran fra en ISA-bataljonen, er hans nestkommanderende. Men de oppdager raskt at Helghast er godt forberedt mot [[invasjon]]. De har utviklet nye våpen og utstyr, som ingen fra ISA har sett tidligere.

I tillegg er planetens [[tåke]]-lignende [[atmosfære]], [[ørken]] og konstante [[storm]] viser seg å være en stor trussel mot inntrengerne. Men de rykker jevnt og trutt mot keiser-palasset. Men akkurat i det konvoien skal angripe palasset, aktiverer oberst Mael Radec, sjef for Helghan-militæret, et forsvar som dreper hundrevis av ISA-soldater og forhindrer videre fremrykking. Dante Garza, medlem av Alpha Squad og nær venn av Tomas, får tak i et stykke fra våpenet og sender til ISA-forsker Evelyn Batton. Våpenet drives av Petrusite, et mineral som kan generere og kanalisere [[elektrisitet]]. Forskeren identifiserer også en gammel [[gruve]]-post i utkanten av Pyrrhus, hvor Helghast i hemmelighet har hentet ut dette stoffet til militært bruk.

== Personer ==

* **Sergeant Tromas "SEV" Sevchenko** er hovedpersonen av Killzone 2, og del av ISA spesialstyrker Alpha Team. Han er tilbakeholden og uvanlig tankefull mann. I 25 år har han allerede vært i flere vellykkede slag.
* **Corporal Dante Garza** er medlem av ISA spesialstyrker Alpha Team. Garza er en lojal, optimistisk og tillitsverdig soldat som har tjent sin elite status. En nær følgesvenn til SEV.
* **Sergeant Rico Velasquez''' er en veteran i ISA. Han er en menneskelig tank som foretrekker å skyte først og spille spørsmål senere, hvis i det hele tatt. Han har en spesiell holdning, men tross for dette har han et godt hjerte.

## Referanser

## Eksterne lenker
*
Guadalajara-kartellet

**Guadalajara-kartellet** (spansk: *Cártel de Guadalajara*) var et kriminelt meksikansk narkotikakartell i 1980-årene. Kartellet var ledet av Rafael Caro Quintero og Miguel Ángel Félix Gallardo. Disse arbeidet med smugling av heroin og marihuana til USA. Kartellet var også blant de første meksikanske narkotikasmuglerne som samarbeidet med den colombianske narkotikamafiaen om kokainhandel.

## Se også
* Mexicos narkotikakrig
Li Wei

**Li Wei** er navnet til flere personer:

*Li Wei (mandarin) (李衛, 1687−1738), mandarin som tjente under Yongzheng-keiseren.
*Li Wei (skuespiller) (李纬, 1919−2005), kinesisk skuespiller. Han omtales også som Wei Li.
*Li Wei (forsker) (李未, 1943− ), president ved  Beihang University, Kina.
*Li Wei (skøyteløper) (李伟, 1961− ), kinesisk skøyteløper.
*Li Wei (artist) (李暐, 1970− ), kinesisk kunstner.
*Li Wei (hockeyspiller) (李玮, 1978− ), kinesisk hockeyspiller.
*Li Wei (svømmer). (1979− ), kinesisk svømmer.
*Li Wei (fotballspiller) (李微, 1985− ), kinesisk fotballspiller for Shandong Luneng fotballklubb.
Zuiderzeemuseum

**Zuiderzeemuseum** er et friluftsmuseum i den nord-hollandske byen Enkhuizen. Museet har navn etter den historiske Zuiderzee-sjøen (i dag IJsselmeer), og ble i 1984 kåret til Årets museum i Europa. 

Friluftsmuseet er bygd opp som en typisk liten by ved Zuiderzee fra perioden mellom 1700 og 1900. Bygningene kommer fra ulike steder omkring IJsselmeer. Det er fiskerhjem og andre boliger, og i tillegg kirke, vindmølle, apotek, skole, flere håndverksbedrifter, samt havn og kanaler. 

I sommersesongen blir museet befolket; skuespillere går inn i rollene som landsbybeboere. Man treffer seilmakeren, smeden og treskomakeren. Det er også aktivitet i bakeriet, i meieriet – hvor det lages ost, og i røykeriet der du kan få smake nyrøykt bøkling (sild) – en delikatesse. 

Museet har også utstillinger i store lagerboder fra 1600-tallet. Her finner publikum bl.a. en samling eldre båter og redskaper fra bønder og fiskere. 

Museumsgjestene fraktes fra parkeringsplassen til museet med en ferje (ca. 15 minutter).

## Eksterne lenker
*
Astra-ekspedisjonen

**«Astra»-ekspedisjonen** var i perioden 1969–1974 en ekspedisjon som produserte sildemel og sildolje utenfor kysten av Vest-Afrika ved hjelp av fabrikkskipet «Astra» og et større antall fiskefartøy, -de fleste norske. «Astra» var bygget i 1947 som det norske hvalkokeriet «Thorshavet» for Thor Dahls Rederi i Sandefjord, men var i september 1969 solgt til Astra Overseas Fishing Ltd. i Nassau, et selskap eid av Thor Dahl og svenske Astrea. Kokeriet ble så ombygd til fabrikkskip for produksjon av sildemel og sildolje ved Framnæs Mekaniske Værksted i Sandefjord.

## Ringnotsnurpere
Fangsten utenfor Vest-Afrika ble besørget av ringnotsnurpere, de fleste norske. Disse bunkret og provianterte typisk i Las Palmas.

Den første puljen på 11 ringnotsnurpere forlot Bergen i januar 1970. Dette var:

*MS «Døscherholmen» (1957) (fiskerinr. B-28-B) tilh. Gullbrand Olsen, Døscherholmen / Bergen
*MS «Harto» (1955) (fiskerinr. M-161-SØ) tilh. P/r / v. Harald Bergtun, Sandøy / Molde
*MS «Jens Einar» (1968)
*MS «Knut Hansen» (1950)
*MS «Lepsøy» (1955) (fiskerinr. M-3-H) tilh. P/r / v. Severin E. Kjerstad, Kjerstad / Ålesund. 
*MS «Spirit» (1959)
*MS «Stormy» (1961) (fiskerinr. M-25-HØ) tilh. P/r Kjell O. Remøy / v. Per J., Steinar, Andreas & Kjell O. Remøy, Rimøylandet på Herøy / Ålesund 
*MS «Suleskjær» (1956) (fiskerinr. H-43-AV) tilh. Johannes Stangeland, Stolmen i Austevoll / Bergen
*MS «Torgny» (1923) (fiskerinr. H-42-SD) tilh. Gunvald Nerhus, Sagvåg på Stord / Haugesund.
*MS «Varhaug» (1956)
*MS «Veidar I» (1966)

Senere kom disse til (ikke komplett):

*MS «Blåstholm» (1961) 
*MS «Devonshire Bay» (19??) – britisk flagg (?)
*MS «Harengus» (19??)(fiskerinr. M-7-HØ)
*MS «Relin» (19??)(fiskerinr. M-149-HØ)
*MS «Tor Hugo» (1937) (fiskerinr. F-414-M) tilh. Torstein Johnsen, Havøysund / Hammerfest 
*MS «Warwick Bay» (1968) – til. Fishing International Ltd., Hamilton, Bermuda

## Forlis på fiskefeltet

*27. november 1972: «Tor Hugo» fisket hestmakrell utenfor Mauritania da lekkasje oppsto og båten sank.
*4. desember 1972: «Lepsøy» fisket hestmakrell utenfor kysten av Mauritania, da den fikk et så stort kast at de store fiskemengdene i noten trakk båten rundt slik at den kantret og sank. Besetningen reddet seg i basbåten. Årsak oppgis til mangelfull stabilitet.
*12. oktober 1973: «Suleskjær» kantret under fiske utenfor Mauritania. Årsak oppgis som utilstrekkelig stabilitet.

## «Astra»s forlis
14. april 1974 ca. kl.07.03 om morgenen ble «Astra» pårent av det Singapore-registrerte lasteskipet «Karonga» utenfor kysten av Guinea-Bissau i pent vær og god sikt. «Karonga» traff «Astra i maskinrommet og fabrikkskipet fikk store skader. 1 mann omkom i kollisjonen, maskinist Bjørn Bang Kristiansen. Besetningen på 98 gikk over i ringnotsnurperene «Harto» og «Stormy» og ble brakt til Dakar. To dager senere sank «Astra». Fisket måtte dermed avsluttes og de norske fiskebåtene gikk hjem til Norge.

## Kilder
* Dag Bakka jr. (1992) *Hvalfangsten, slutten på et eventyr*
* Artikkel av Thor B. Melhus i bladet «Skipet»
* MS/FLK THORSHAVET (II) www.lardex.net
* Trygve Eriksen jr.s arkiv
Golf-kartellet

**Golf-kartellet** (**Cártel del Golfo**) er en meksikansk kriminell organisasjon som driver med narkotikatrafikk. Kartellet har sin base i Matamoros i delstaten Tamaulipas nordøst i Mexico. De operer også i byene Reynosa og Nuevo Laredo. Golf-kartellet rivaliserer blant annet med Sinaloa-kartellet når det gjelder organisert narkotikakriminalitet i de nordlige delene av Mexico.
Juárez-kartellet

**Juárez-kartellet** (**Cártel de Juárez**) er en meksikansk kriminell organisasjon som driver med narkotikatrafikk. Kartellet har sin base i Ciudad Juárez i delstaten Chihuahua. I det siste er kartellet blitt en del av alliansen *la Alianza del Triángulo de Oro* («Gulltrekantens triangel»).
Per Sverre Rannem

**Per Sverre Rannem** (født 1943) er en norsk politiker (Ap). Rannem var ordfører i Steinkjer kommune fra 1999 til 2007, i 2003 valgt ved direkte ordførervalg. Rannem har yrkesbakgrunn fra bankvesenet.

Rannem har vært medlem av Arbeiderpartiet siden 1972, og har vært styremedlem i mange år i Egge Arbeiderparti og Steinkjer Arbeiderparti. Medlem av Steinkjer kommunestyre i 16 år. Stilte seg til disposisjon for en tredje periode som ordfører, men ble vraket av partiet, til tross for høy popularitet.

## Referanser


## Eksterne lenker
* Biografi i Steinkjerleksikonet
Det Nyttige Selskab

**Det Nyttige Selskab** er en av Norges eldste frivillige organisasjoner, stiftet 11. oktober 1774 av embetsmenn og borgere i Bergen, etter initiativ av Jens Boalth (1725–1780). Det Nyttige Selskabs formål var «at ophjælpe Industri, Almueoplysning, Agerdyrkning og Fiskeri». Selskapets motto var *Lyser og Nytter* og selskabet var et tidstypisk uttrykk for opplysningstidens tro på fremgang gjennom praktiske tiltak til gagn for næring og kultur i by og land. Selskabet støtter i dag tiltak innen byoppgaver med tyngdepunkt på arkitektur og estetikk.

## Eksterne lenker
* 
* 
*  Kort Anviisning om Maaden, sikkert at forplante Træer paa, saavel ved Sæden, som af unge Rønninger, grundet paa egne Forsøg og efter Det Nyttige Selskabs Anmodning til Landmandens Veyledelse i denne Deel af Jorddyrkningen. Samlet af en Dets Medlem
Winchester Model 1897

**Winchester Model 1897** er et amerikansk haglgevær designet av John Moses Browning.

Den har pumpemekanisme, ekstern hammer, og tubemagasin for fem patroner. Den kom kamret for haglpatroner i kaliber 12 og 16, og kom i forskjellige løpslengder. Den er en videreutvikling av Winchester Modell 1893 som også ble designet av John Moses Browning. Den var den første virkelige suksessfulle pumpehagle som ble produsert. Fra 1893 og frem til den gikk ut av produksjon hos Winchester Repeating Arms i 1957, ble over en million produsert. Kaliber 16 haglene kom med standardløp på 70&nbsp;cm, mens 12 kaliber haglene kom standard med 75&nbsp;cm løp. Man kunne spesialbestille våpenet med løp ned til 50&nbsp;cm, og opp til 90&nbsp;cm lengde.

Geværet ble blant annet brukt i andre verdenskrig, i en forkortet utgave med feste for bajonett.
Løvtredreper

**Løvtredreper** (*Cossus cossus*) er en sommerfugl som tilhører familien tredrepere (Cossidae).

## Utseende
En stor (vingespenn 59 – 90 mm, hunnen større enn hannen) og meget kraftig, grå sommerfugl. Antennene er enkelt kamformede, hvert ledd er formet som en plate. Ospetredreperen (*Lamellocossus terebra*) ligner mye, men har dobbelt kamformede antenner, den er dessuten litt spinklere.  Vingene er mørkgrå med tallrike korte, svarte tverrstreker. Den opptil 10 cm lange larven er litt avflatet, mørkrosa med svart hodekapsel med svært kraftige kjever. Den har spredte, lyse børster og utskiller en karakteristisk, stikkende, eddikaktig lukt fra kjertler på munndelene.

## Levevis
Larvene borer i løvtrær. De ser ut til å foretrekke skadede trær og i noen tilfeller kan de svekke trærne så sterkt at de dør, derav navnet. Larven bruker to til fem år på utviklingen før den kryper ut på ettersommeren og begir seg på vandring på leting etter en egnet overvintringsplass. De aller fleste funn av denne arten er av slike larver, som vekker oppsikt på grunn av størrelsen. De voksne sommerfuglene ser man sjelden. Når den har funnet et egnet sted, graver larven seg ned og spinner seg inn i en kokong i jord eller mellom vedrester. Den overvintrer før den som forvandler seg til en puppe. De voksne sommerfuglene flyr om natten i juni – august. De tar ikke næring til seg, men lever på oljeaktige fettstoffer de har lagret fra larvetiden. De kommer av og til til lys.

## Utbredelse
Løvtredreper er utbredt i Nord-Afrika, over hele Europa og i det nordlige Asia like øst til Kina og Japan. I Norge er den nokså vanlig sør for Dovrefjell, og det er funn nord til Steigen i Nordland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Lepidoptera.no - Sommerfugler i Norge*, løvtredreper: [http://www.lepidoptera.no/arter/?or_id=5890&view=fakta]
* Nettsiden *Norges sommerfugler*, løvtredreper: [http://www.nhm.uio.no/fagene/zoologi/insekter/norlep/cossidae/cossus.html]
* Nettsiden *Svenska Fjärilar*, med bildegalleri: [http://www2.nrm.se/en/svenska_fjarilar/c/cossus_cossus.html]
* *Cossus cossus'' på UK moths: http://ukmoths.org.uk/show.php?bf=162
## Eksterne lenker
*
Greindreper

**Greindreper** eller **liten tredreper** (*Zeuzera pyrina*) er en sommerfugl som tilhører familien tredrepere (Cossidae). Den finnes på Sørlandet og det sørlige Østlandet i Norge, særlig utbredt rundt Oslofjorden.

## Utseende
En middelsstor til stor (vingespenn  38 – 75 mm, hunnen større enn hannen) og kraftig, hvit sommerfugl med svarte flekker. Hannens antenner er fjærformede i den indre halvdelen, trådformede i den ytre, mens hunnens antenner er trådformede. Hodet og forkroppen (thorax) er kledt med hvite hår, forkroppen med seks svarte flekker på ryggen. Bakkroppen er mørkere med antydning til tverstriper. Vingene er forholdsvis smale, tynt bestøvede og delvis gjennomsiktige. De er hvite med tallrike blåaktig svarte, runde flekker, særlig på forvingen, noe som har gitt arten sit engelske navn: *Leopard moth*. Larven er lysgul med mørke vorter og mørkbrun hodekapsel. 

## Levevis
Arten lever i skogbryn, hager og parker. Den forekommer relativt ofte i parker inne i storbyer, blant annet i Frognerparken i Oslo. Larvene borer i greiner og tynne stammer av mange ulike løvtrær, og kan gjøre noe skade på frukttrær. Larveutviklingen tar to år. Den fullvoksne larven forpupper seg i en gang i veden som åpner seg i et hull dekket med et lokk av silke. Før puppen klekkes, kryper den halvveis ut av hullet, og puppehuden blir sittende igjen i åpningen. De voksne sommerfuglene flyr i juni – august og kommer gjerne til lys.

## Utbredelse
Den er utbredt i Nord-Afrika, i det meste av Europa og i det nordlige Asia til Stillehavet i Øst-Sibir. Dessuten er den innført til Nord-Amerika. I Norge forekommer den på Sørlandet og på Østlandet nord til Oslo.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Norges sommerfugler*, greindreper: http://www.nhm.uio.no/fagene/zoologi/insekter/norlep/cossidae/pyrina.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/z/zeuzera_pyrina.html
* *Zeuzera pyrina* på UK moths: http://ukmoths.org.uk/show.php?bf=161
## Eksterne lenker
*
Ruse (fiskeredskap)

En **ruse** er et fiskeredskap som består av et knyttet poseformet nett omkring et antall gjorder, formet som et rør. Fisken lokkes eller ledes gjennom en traktformet pose i den ene enden og inn i rusen, den kan deretter lett komme gjennom en ny trakt til det innerste rommet som er gjenknyttet i enden. Dette innerste rommet kan åpnes og lukkes med en knute. 

Ruser plasseres vanligvis på grunt vann, ofte i par som en dobbeltruse forbundet med et ledegarn. Når fisken møter ledegarnet, ledes den automatisk inn i en av rusene. Slike grunne områder er spesielt godt egnet for rusefiske. For å sikre at både ruse og ledegarn står korrekt, kan fiskeren bruke en vannkikkert til kontroll. 

Ruser er et svært skånsomt redskap fordi fisken ikke blir skadet, og ruser egner seg derfor spesielt godt til fisk som skal føres levende til markedet. Fiskekiste er til oppbevaring av levende fisk, for transport hjem og til transport til markedet i nærmeste by. I skjærgården ved Smøla , og flere steder i Nordland ble det drevet intenst rusefiske etter torsk tidlig på 1900-tallet. Herfra var det midt på 1900-tallet organisert transport med brønnbåt for transport av levende fisk til markedet i de store byene. 

Redskapene torskeruse, vannkikkert og fiskekiste er redskaper som hører sammen. 

Ruser er i Norge blitt brukt spesielt til torskefiske og ålefiske.

Danske funn fra steinalderen viser fiskeruser laget i fletteteknikk av enkle trematerialer.

## Litteratur
* Hartvig W. Dannevig og Jo van der Eynden: Skagerrakfiskerens historie. 1986. 
* Karl Ragnar Gjertsen: Arbeidsliv og produksjon i ei kystbygd i Nordhordland. s.147-150. Rapport nr. 17. NAVF Lindåsprosjektet.

## Referanser
Ospetredreper

**Ospetredreper** (*Acossus terebra* før kalt *Lamellocossus terebra*) er en sommerfugl som tilhører familien tredrepere (Cossidae). Den finnes på Sørlandet og det sørlige Østlandet i Norge.

## Utseende
En stor (vingespenn  55 – 85  mm, hunnen større enn hannen) og kraftig, grå sommerfugl, vingene med svarte tverrstreker.
Den ligner på løvtredreper (*Cossus cossus*), men skiller seg fra denne på at antennene er dobbelt kamformede, dessuten er den noe spinklere og mer smalvinget.

## Levevis
Arten lever i ospeskog og blandingsskog med innslag av osp (*Populus tremula*). Den foretrekker grove, frittstående osper der larven utvikler seg under barken og inne i veden. Larveutviklingen tar trolig fire år. Angrepne trær kan kjennes på at det er svarte fortykninger ("kreft") i barken over larvene. I motsetning til hos løvtredreper kryper ikke larvene ut fra stammen når de er utvokste, men forpupper seg i en tunnel i veden, der puppen ligger fritt og kan bevege seg opp og ned. Åpningen til tunnelen er ca. 10 mm i diameter og dekket av et lokk av silke og tregnag. Puppen kryper halvveis ut før den klekker, og puppehuden blir sittende igjen i åpningen. De voksne sommerfuglene flyr i juli – august, tilsynelatende bare i varme netter.

## Utbredelse
Arten er utbredt i sentrale og østlige deler av Europa nordover til det sørlige Skandinavia, og i det nordlige Asia østover til Øst-Sibir. I Norge er den tilsynelatende meget sjelden, men den kan være noe oversett, siden den i motsetning til løvtredreper ikke har oppsiktsvekkende, omkringvandrende larver. Den er i alt funnet på åtte lokaliteter ved Oslofjorden og på Sørlandet. Den er listet som Sårbar (VU) på Norsk rødliste for arter fra 2010. Uthogging av grove osper er en trussel mot denne arten (og mange andre insekter og sopper).

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Norges sommerfugler*, ospetredreper: http://www.nhm.uio.no/fagene/zoologi/insekter/norlep/cossidae/terebra.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lamellocossus_terebra.html

## Eksterne lenker
*
Ospeglassvinge

**Ospeglassvinge** (*Sesia apiformis*) er en sommerfugl som tilhører familien glassvinger (Sesiidae). Den finnes nord til det sørlige Hedmark og Hordaland i Norge.

## Utseende
En ganske stor (vingespenn 31 – 48&nbsp;mm) og kraftig glassvinge. Den ligner på gulkrageglassvinge (*Sesia bembeciformis*), men skiller seg fra denne ved at den har gult hode og gule flekker på forkroppen. Hannen har dobbelt kamtannede antenner. Hodet er kledt med gule hår. Forkroppen (thorax) er svart med store, gule flekker på sidene foran. Bakkroppen er tykk og sylindrisk, svart med brede, gule tverrstriper. Den er avrundet bakerst uten noen markert haledusk. Forvingen er glassklar med en smal, rødlig kant og en rødlig tverrflekk ved ytterkanten av basalcellen, ca. 2/3 ut i vingen. Bakvingen er glassklar med en smal, brun kant. Beina er tett kledt med lange, oransjegule hår.
Med sine gule og svarte farger er arten en ganske god etterligning av en stikkeveps (Vespinae).

## Levevis
Den er knyttet til åpne skog og skogkanter med osp, dessuten har den i tettbygde områder funnet et bra habitat i poppel-alléer. Larvene utvikler seg mellom barken og veden i den nedre delen av stammen på osp (*Populus tremula*), poppel-arter (*Populus* spp.) og selje (*Salix caprea*). De kan også gnage seg ned i røttene. Larven bruker 2-3 år på utviklingen. Når den er fullvoksen, spinner den en kokong på sørsiden av treet, der den overvintrer før den forvandler seg til en puppe neste vår. De voksne sommerfuglene flyr i juni – juli. Man finner dem ofte i paring – de sitter da gjerne helt åpent fordi vernelikheten med veps beskytter dem.

## Utbredelse
Den er utbredt i Europa og det vestlige Sibir, dessuten har den blitt innført til Nord-Amerika i nyere tid. I Norge er den forholdsvis vanlig nord til Hordaland og områdene ved Mjøsa.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Norges sommerfugler*, ospeglassvinge: http://www.nhm.uio.no/fagene/zoologi/insekter/norlep/sesiidae/apiformis.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/sesia_apiformis.html
* *Sesia apiformis* på UK moths: https://web.archive.org/web/20081205141028/http://ukmoths.org.uk/show.php?bf=370
## Eksterne lenker
*
Sortland videregående skole

**Sortland videregående skole** er den største videregående skolen i Vesterålen i Nordland fylke. 

Den består av flere filialer – blant annet  Øksnes, Kleiva og Lødingen. Hovedavdelingen ligger på Sortland.

## Eksterne lenker
* Sortland videregående skole
Paul Alcock

**Paul E. Alcock** (1953–2018) var en engelsk fotballdommer.

I 1982 ble han assistentdommer i Football League. Det var han fram til 1988 da han ble hoveddommer i Football League. Han var Football League-dommer fram til 1995 da han ble Premier League-dommer. Hans første Premier League-kamp var mellom Coventry City og Manchester City 23. august 1995.

Han huskes fra kampen mellom Sheffield Wednesday og Arsenal FC 26. september 1998. Han ble dytta av Paolo Di Canio etter å ha gitt ham rødt kort. Di Canio ble utestengt etter episoden.

Han fortsatte å dømme i Premier League fram til 2000. Den siste Premier League-kampen han dømte var mellom Liverpool FC og Sunderland AFC 7. mai 2000.

Han returnerte til Football League i to år, fram til 21. april 2002, da han dømte sin siste fotballkamp. Kampen ble spilt i Division One mellom Norwich City og Stockport County.

## Referanser